# Akcinė bendrovė

### Straipsnis iš Vikipedijos, laisvosios enciklopedijos.

Akcinė bendrovė (uždara akcinė bendrovė) – bendrovė, kuri priklauso vienam ar keliems juridiniams ar fiziniams asmenims ir veikia kaip juridinis asmuo.

Kartais įkurti įmonę pritrūksta lėšų ar nenorima rizikuoti didesne turto dalimi, todėl siekiant akumuliuoti lėšas kuriamos akcinės ar uždaros akcinės bendrovės statusą turinčios bendrovės. Taip pat akcinės ar uždaros akcinės bendrovės kuriamos siekiant apsidrausti nepavykus verslui nuostolių perėjimo į privatų turtą.

## [taisyti] Akcinės ir uždaros akcinės bendrovės skirtumai ir panašumai

Reikalavimai | Akcinė bendrovė | Uždara akcinė bendrovė
Sutrumpinimai | AB | UAB
Akcininkų skaičius | Neribotas | Ne daugiau kaip 250
Įstatinis kapitalas | Nuo 150 tūkst. Lt. | Nuo 10 tūkst. Lt.
Kasmetinis akcininkų susirinkimas | Būtinas | Būtinas
Akcijų platinimas | Gali būti platinama viešai (Vertybinių popierių biržoje) | Viešai platinti draudžiama (Vertybinių popierių biržoje)
Stebėtojų tarybos narių skaičius (Jei yra) | Nuo 3 iki 15 | Nuo 3 iki 15.
Valdybos narių skaičius (Jei yra) | Nuo 3 | Nuo 3
Bendrovės vadovas | Privaloma | Privaloma
Kasmetinis auditinis patikrinimas | Privalomas | Privalomas

## [taisyti] Akcinės ar uždaros akcinės bendrovės valdymas

Aukščiausias bendrovės valdymo organas yra Akcininkų susirinkimas. Jis tvirtina bendrovės įstatus, stebėtojų tarybą, jei stebėtojų taryba nesudaroma, tai bendrovė valdyba, jei bendrovės valdyba nesudaroma išrenkamas bendrovės vadovas, išrenka išorės audito įmonę, paskirsto pelną, didina ar mažina įstatinį kapitalą ir kt.
Stebėtojų taryba akcininkų susirinkimo suteiktų įgaliojimų ribose kontroliuoja bendrovės veiklą, renka valdybos narius, jei nėra numatyta bendrovės valdyme valdybos narių institucijos paskiria vadovą. Valdybos nariai jiems suteiktų įgaliojimų ribose kolegialiai dalyvauja bendrovės valdyme, su jais bendrovės vadovas privalo derinti svarbesnius, bendrovės nuostatuose nurodytus sprendimus. Bendrovės vadovas vienvaldžiai priima sprendimus savo įgaliojimų ribose.

Įprasta, kad kuo mažesnė bendrovė tuo ji turi mažiau valdymo institucijų. Jei bendrovės vienintelis ar pagrindinis akcininkas save paskiria bendrovės vadovu, tai jisai žinoma sau pačiam suteikę plačius įgaliojimus, jei paskiriamas kitas žmogus, tai siekiant užkirsti kelią piktnaudžiavimams ir turto pasisavinimui jam suteikiami mažesni įgaliojimai.

Sutarčių teisėje nėra vertinama ar produkcija ir paslaugos buvo pardavinėjami per pigiai, ar perkami per brangiai. Turto išvaistymas laikomas, tik kai turtas pasidovanojamas ar padovanojamas ar tiesiog atiduodamas. Todėl bendrovės vadovas, jei tai nenumatyta jo įgaliojimuose neturi teisės labdarai skirti bendrovės lėšų. Tiesiog vertinama, ar bendrovę valdanti institucija ar vadovas veikė savo įgaliojimų ribose. Todėl bendrovės nuostatuose nurodoma, nuo kokios sumos bendrovės vadovui sandorį reikia derinti su bendrovės valdybą, jei tokia yra, jei valdybos nėra bendrovės vadovas svarbesnius sprendimus turi derinti su akcininkų susirinkimu. Tai gali būti nekilnojamo turto pirkimas, pardavimas, didesnės paskolos ėmimas ar suteikimas ir t. t. Kita kontrolės priemonė įvairių išlaidų limitavimas, tai kokią suma ar dalis nuo pajamų skiriama įvairių rūšių išlaidoms: darbo užmokesčiui, žaliavoms, komunalinėms paslaugoms, reklamai, prezentacijai ir t. t. Gali būti nustatomi konkretūs algų dydžiai.

Nežiūrint visų valdymo kontrolės priemonių bendrovės veiklos sėkmė labai priklauso nuo visų bendrovę valdančių ir dirbančių darbuotojų sąžiningumo ir įžvalgumo.

## [taisyti] Žiūrėti

- Verslo liudijimas

## [taisyti] Nuorodos

- AB “Rytų skirstomųjų tinklų“ įstatai

Rodomas puslapis "http://lt.wikipedia.org../../../a/k/c/Akcin%C4%97_bendrov%C4%97.html"

Kategorija: Įmonės formos

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Беларуская
- Česky
- Dansk
- Deutsch
- English
- Esperanto
- Español
- Eesti
- Français
- Hrvatski
- Magyar
- 日本語
- Nederlands
- ‪Norsk (bokmål)‬
- Polski
- Português
- Русский
- Slovenčina
- Српски / Srpski
- Svenska